
Najmanjša enota govorjene besede je glas. V SKJ je 29 glasnikov=fonemov, to je glasov, zaradi katerih se v besedah lahko spremeni pomen, to pomeni, da so pomenskorazločevalni, zanje pa imamo 25 črk.
Glasovi iste besede tvorijo zloge. ZLOG je po navadi zveza samoglasnika in enega ali več soglasnikov. Pojavljajo pa se tudi samoglasniški  (oboa) in soglasniški sklopi (čarovnija).
Beseda ima toliko zlogov, kolikor ima samoglasnikov. 
Glasnike delimo na samoglasnike (8) in soglasnike (21).
SAMOGLASNIKI ali vokali so glasovi z največjo odprtostno stopnjo, kar pomeni, da usta odpremo bolj kot pri izgovoru drugih glasov. So nosilci zlogov in že samo en samoglasnik lahko sestavlja zlog (umrl).
Samoglasniški trikotnik
i                                       u                          
    é                            ó
   [Ɛ ] /ê        Ə        ô/ [ɔ ]                               (oglati oklepaj označuje izgovor glasu)
                  a

   (Ə=zapis izgovora polglasnika, ki ga v besedah zapišemo z navadnim e (ali ga ne zapišemo, npr.: vrv)                                                       
V SKJ so lahko vsi samoglasniki naglašeni. Poznamo dve vrsti naglaševanja:
JAKOSTNI naglas= naglašeni glas je izgovorjen močneje kot preostali glasovi. 
V slovenščini je naglasno mesto prosto, naglasa se naučimo skupaj z besedo, ni pravila.
Večina besed v slovenskem jeziku ima naglašen en samoglasnik, so enonaglasnice.
Poznamo pa tudi izjeme:
1) Breznaglasnice (klitike/naslonke) so:  predlogi, vezniki, glagolske oblike pomožnika, zaimenske oblike
2) Večnaglasnice so nekatere tvorjenke, npr.: prábábica, sívozelèn, slovénsko-angléški
Nekatera narečja poznajo TONEMSKI naglas, posebej dolenjska in gorenjska. Zanj je značilno, da naglašene samoglasnike izgovorimo močneje in tudi višje ali nižje kot preostale v besedi.
                                             Bolel ga je vrat. Ni zaprl vrat.


V SKJ velja, da so nenaglašeni samoglasniki vedno kratki, naglašeni pa so dolgi ali kratki.
Izjeme:
a) polglasnik ni nikoli dolg
b) ozka e in o nista nikoli kratka

Praviloma so kratki naglašeni samoglasniki možni le v zadnjem in edinem zlogu (nìč, bìt, mìš …).



NAGLASNA ZNAMENJA



/  ostrivec zaznamuje mesto naglasa in dolžino (míza, rúta, mésto, móka, máti) 


\   krativec zaznamuje mesto naglasa in kračino ( kùp, rèp, nastòp, pàk)


^ strešica  zaznamuje mesto naglasa in dolžino, zaznamuje pa lahko samo široki e in široki o                                                                                 (mêtla, ôkno)




Za razlago samoglasnikov si oglej posnetek na spodnji povezavi:

https://www.youtube.com/watch?v=72kxhOnc7Xg






SOGLASNIKI  ali konzonanti (21) se delijo na dve veliki skupini:

                                          1) ZVOČNIKI                         2) NEZVOČNIKI:
                                                                         zveneči  in  nezveneči 


· ZVOČNIKI (6): m, n, l, r, j, v

V govoru se zvočniki prilagajajo glasovnemu okolju v posamezni besedi, zato nastajajo glasovne različice ali variante.

                                                
        m – namesto dvoustničnega m pred f in v  govorimo  zobnoustnični m= ɱ :

simfonija [siɱfɔˈniːja], sem vedel [səɱˈʋeːdeu ]

               n – namesto zobnega n pred k, g in h govorimo mehkonebni  ŋ
: Anka [ aːŋka] , angel[ˈaːŋɡɛl],  Anhovo [ˈaːŋhoʋo]
                

                n+j  in l+j  -  pred samoglasnikom izgovorimo oba glasova: najbolje, življenje
·  pred soglasnikom ali premorom pa le (zmehčani)  l ali n: najbolj, življenjski
                 

              j - v nekaterih povprevzetih besedah in tujkah ga zapisujemo s črko i celuloid [celulojd]) ali pa ga sploh ne zapisujemo: pacient [pacijènt]


               l – kot ṷ ga izgovorimo: 
· v glagolih m. sp. ed. v pretekliku in prih.: (sem) ustvaril, (bom) sooblikoval
· na koncu nekaterih besed, npr. sol, misel
· če je osnova na –lstv, - lc: prebivalstvo, obiskovalci

               v – izgovarjamo ga zelo različno glede na glasovno okolje, in sicer kot:
                                     v= v+samoglasnik: svojo, velik, vrv
                                     w= v+zveneči soglasnik: vzor
                                     ʍ= v+nezveneči soglasnik: vsak
                                                ṷ= samoglasnik+v: siv, sivka;  
                                                                   bi vzela (prva beseda se končuje na samoglasnik, druga pa začenja z zvočnikom v, ki stoji pred soglasnikom)
                                            samoglasnik+v+soglasnik: pevkin
              

                      
· NEZVOČNIKI (15) se delijo na zveneče in nezveneče.

   zveneči                      nezveneči
 
	b
	p

	d
	t

	z
	s

	ž
	š

	dž
	č

	g
	k

	/
	f

	/
	h

	/
	c





PREMENE NEZVOČNIKOV PO ZVENEČNOSTI

1. premene ZVENEČIH:

a) pred nezvenečim nezvočnikom npr. dedka – izgovorimo detka


b) na koncu besed npr. ded – det


2. premene NEZVENEČIH:
a) pred nezvenečim nezvočnikov npr. svatba – izgovorimo svadba
                                                   glasba - glazba






